Al Janoub stadioni
Al-Janub stadioni (arabcha: استاد الجنوب), ilgari Al-Vakrah stadioni (arabcha: استاد الوكرة) nomi bilan atalgan, Qatarning Al-Vakra shahrida 2019-yil 16-mayda ochilgan tomga yopiladigan futbol stadioni. Bu 2022-yilda Qatarda boʻlib oʻtadigan futbol boʻyicha jahon chempionati uchun sakkizta stadion orasida „Xalifa“ xalqaro stadioni taʼmirdan keyin ikkinchisi boʻldi. U iroqlik arxitektor Zaha Hadid tomonidan AECOM firmasi bilan birgalikda ishlab chiqilgan. Stadion egri chiziqli postmodernistik va neo-futuristik dizaynga ega. Tomning koʻrinishi Fors koʻrfazining oqimlari orqali oʻtuvchi mintaqadagi marvarid gʻavvoslari tomonidan ishlatiladigan anʼanaviy Dhow qayiqlarining yelkanlaridan ilhomlanib qurilgan. Bu Qatar Yulduzlar ligasi uchun oʻyinlar oʻtkaziladigan Al-Vakrah SC futbol klubining rasmiy qarorgohi boʻladi. Stadion sigʻimi 40 000 oʻringa teng, jahon chempionatidan soʻng bu koʻrsatkich ikki baravar kamayib, 20 mingga tushishi kutilmoqda.